(1) ลักษณะผลิตภัณฑ์หรือบริการ

(ก) ลักษณะผลิตภัณฑ์

(ลักษณะโครงการที่เปิดดำเนินการอยู่ในปัจจุบันในแต่ละโครงการได้แสดงในเอกสารประกอบแนบท้าย)

(ข) ปัจจัยที่มีผลกระทบต่อโอกาสและข้อจำกัดในการประกอบธุรกิจ

บริษัทฯ ได้รับการรับรองมาตรฐาน ISO9001:2000 ซึ่งแสดงถึงมาตรฐานในการดําเนินงาน อาทิ
เช่น มาตรฐานในการก่อสร้างและงานขาย ประสิทธิภาพของบุคลากร
ระบบในการดําเนินงานและสภาพ แวดล้อมในการปฏิบัติงานที่ได้มาตรฐาน

• ส่วนข้อบัญญัติต่างๆ ของกรุงเทพมหานคร กฎหมายผังเมือง กฎหมายเกี่ยวกับสิ่งแวดล้อม
กฎหมายเกี่ยวกับการคุ้มครองผู้บริโภค กฎหมายและข้อบังคับต่างๆ
อันอาจเป็นสาเหตุให้เกิดการเปลี่ยนแปลงการใช้ประโยชน์ในที่ดิน ซึ่งเป็นข้อจํากัดในการดําเนินงาน
บริษัทฯ มีเจ้าหน้าที่ทําการศึกษาและติดตามอย่างใกล้ชิด
เพื่อป้องกันไม่ให้เกิดความผิดพลาดและเสียหาย

(2) การตลาดและภาวะการแข่งขัน

ในปี 2547 ภาวะเศรษฐกิจไทยขยายตัวประมาณ 6% ซึ่งจัดว่าค่อนข้างดี
ธุรกิจอสังหาริมทรัพย์ก็มีการขยายตัวเพิ่มขึ้นด้วย เมื่อพิจารณาเฉพาะเขตกรุงเทพและปริมณฑล
ระหว่างมกราคม-ธันวาคม 2547 พบว่ามีบ้านใหม่ เปิดขายมูลค่าประมาณ 206,000 ล้านบาท
เมื่อคิดเป็นจำนวนยูนิต มีประมาณ 60,900 ยูนิต สูงกว่าปี 2546 ประมาณ 5,400 ยูนิต
เป็นบ้านเดี่ยวประมาณ 40%

สำหรับบ้านเดี่ยวจะเห็นว่าบ้านที่เปิดขายส่วนใหญ่อยู่ในระดับราคากลางถึงสูงทั้งนี้
เพราะหลังจากเกิดวิกฤตเศรษฐกิจมีบ้านราคาถูกเหลือค้างอยู่มาก
ผู้ประกอบการจึงสร้างบ้านราคาถูกน้อยลง ส่วนบ้านราคาสูงเกิน 10 ล้านบาท ก็ค่อนข้างชะลอตัว
เนื่องจากเป็นกลุ่มที่ลูกค้ามีจำนวนจำกัด และส่วนหนึ่งได้ซื้อไปแล้ว สำหรับบ้านในระดับราคา 2-5
ล้านบาท ตลาดยังคงมีความต้องการอยู่มาก

(ก) นโยบายและลักษณะตลาดของผลิตภัณฑ์

นโยบายการตลาด

• บริษัทฯ มีโครงการที่อยู่ระหว่างการพัฒนาทั้งสิ้น 6 โครงการ คือ
โครงการสัมมากรบางกะปิ,โครงการสัมมากรมีนบุรี, โครงการสัมมากรนิมิตใหม่,
โครงการสัมมากรรังสิต คลอง 2 , โครงการสัมมากรรังสิตคลอง 7
และโครงการสัมมากรนครอินทร์

• บริษัทฯ มุ่งเน้นการพัฒนาโครงการให้มีคุณภาพดี ทั้งสภาพแวดล้อม สังคม ชุมชน
และคุณภาพของงาน ก่อสร้าง งานบริการ บ้านส่วนใหญ่เป็นบ้านเดี่ยวระดับราคา 2-5 ล้านบาท
และมีบ้านเดี่ยวระดับราคา 5-8 ล้านบาท ในทำเลที่มีศักยภาพสูง เช่น โครงการสัมมากรนครอินทร์
และโครงการสัมมากรบางกะปิ

กลยุทธ์การตลาด

• บริษัทฯ เน้นกลยุทธ์ทางการตลาดและนโยบายที่สำคัญ คือ
การขายสินค้าที่มีคุณภาพในระดับราคาที่ผู้มีรายได้ระดับกลางซื้อได้
ในการจัดช่องทางการจำหน่ายสินค้าจะมีบ้านตัวอย่างพร้อมกับการตกแต่งภายในเพื่อ
ให้ลูกค้าเลือกชมที่โครงการ
ส่วนในด้านการโฆษณานั้นเลือกใช้วิธีการและสื่อโฆษณาต่างๆที่เหมาะสมกับลูกค้าเป้าหมายแต่ละกลุ่มให้ได้รับข้อมูลและข่าวสารเพื่อประกอบการตัดสินใจในการซื้อได้ง่ายขึ้น

การวางแผนการตลาด

•
บริษัทฯได้จัดให้มีการเก็บข้อมูลทั้งภายในภายนอกเพื่อนำมาวิเคราะห์ประกอบรวมกับความชำนาญและประสบการณ์ของผู้บริหารและทีมงานทุกๆ
ฝ่ายเพื่อศึกษารายละเอียดและใช้เป็นปัจจัยในการวางแผนการตลาดที่มีประสิทธิภาพ

ที่ตั้ง

• ในการเลือกทำเลที่ตั้งโครงการนั้น
บริษัทฯจะเน้นในทำเลที่มีศักยภาพสูงมีแนวโน้มเจริญเติบโตในอนาคต โดยดูจากเส้นทางการคมนาคม
การเดินทาง และระบบสาธารณูปโภคพื้นฐาน
ส่วนในด้านการดูแลสภาพโครงการและสำนักงานขายนั้น
บริษัทฯได้มีการออกแบบซุ้มโครงการใหม่และปรับปรุงซุ้มโครงการเดิม
เพื่อให้บรรยากาศในโครงการดูหรูหราโอ่โถงมากขึ้น
ซึ่งจะทำให้ลูกค้าเดิมรู้สึกภูมิใจและลูกค้าใหม่ประทับใจเมื่อเข้ามาในโครงการ

สินค้าที่มีคุณภาพ

• เน้นที่บ้านเดี่ยวเป็นหลักบริษัทฯได้มีการพัฒนาอย่างต่อเนื่องทั้งด้านการออกแบบและวัสดุ
ก่อสร้างโดยการทำวิจัยหาความต้องการของกลุ่มเป้าหมาย ทั้งด้านขนาดพื้นที่ใช้สอย
พฤติกรรมการอยู่อาศัยและรูปแบบบ้านที่ต้องการเพื่อนำข้อมูลดังกล่าวมาประกอบการพัฒนาแบบบ้านให้ตรงกับความต้องการของลูกค้ากลุ่มเป้าหมาย
นอกจากนี้ด้านงานก่อสร้างยังได้มีการสร้างมาตรฐานการควบคุณคุณภาพของงานเป็นที่เรียบร้อย

ราคา

• บริษัทฯเน้นการควบคุมต้นทุน ตั้งแต่ต้นทุนทางการเงิน ต้นทุนที่ดิน ต้นทุนการพัฒนาโครงการ และ
ต้นทุนการก่อสร้าง เพื่อสร้างมาตรฐานและเป็นข้อได้เปรียบด้านการแข่งขัน
สำหรับกลยุทธ์การตั้งราคานั้น บริษัทฯ ใช้ กลยุทธ์ตั้งราคาแบบใกล้เคียงคู่แข่งในทำเลเดียวกัน
โดยให้มาตรฐานการอยู่อาศัยที่เหนือกว่า

การโฆษณา

• บริษัทฯได้มีการพัฒนาระบบฐานข้อมูลลูกค้า เพื่อนำมาใช้ในการทำการโฆษณาแบบเจาะจงถึงกลุ่ม
เป้าหมายและนำเสนอสินค้าที่ตรงตามความต้องการ ซึ่งการโฆษณาวิธีนี้เป็นการใช้งบประมาณอย่าง
คุ้มค่า
นอกจากการโฆษณาแบบเจาะจงถึงกลุ่มเป้าหมายแล้วยังมีการโฆษณาเพื่อการสร้างภาพพจน์และเพื่อหากลุ่มเป้าหมายเพิ่มด้วย

การประชาสัมพันธ์

• ในปีที่ผ่านมาบริษัทฯ ได้มีการเปิดตัวสู่สาธารณะชนมากขึ้น เช่น การจัดงานเปิดตัวโครงการใหม่
การจัดแถลงข่าวและฉลอง 30 ปี สัมมากร
ซึ่งในปีต่อไปจะยังคงเน้นการประชาสัมพันธ์อย่างต่อเนื่อง โดยเฉพาะการประชาสัมพันธ์โครงการ
การเยี่ยมชมโครงการ และการสัมภาษณ์ผู้บริหาร

ลักษณะลูกค้ากลุ่มเป้าหมาย

• การจัดแบ่งลักษณะของลูกค้ากลุ่มเป้าหมายแบ่งออกเป็น 2 ประเภทใหญ่ คือ

ก. กลุ่มลูกค้าเดิม

หมายถึง กลุ่มลูกค้าที่อาศัยและซื้อบ้านในโครงการของสัมมากรอยู่แล้ว
ลูกค้ากลุ่มนี้จะเป็นกลุ่มที่บริษัทฯ ให้บริการดูแลชุมชน สังคม และสิ่งแวดล้อม เพื่อให้เป็นสังคมคุณภาพ
ลูกค้ากลุ่มนี้จะเป็นกลุ่มที่แนะนำญาติ พี่น้อง เพื่อน มาเป็นลูกค้าใหม่
หรือขยับขยายซื้อบ้านในโครงการของสัมมากรเพิ่มในเวลาต่อมา

ข. กลุ่มลูกค้าใหม่

หมายถึง กลุ่มที่ยังไม่ได้ซื้อบ้านของสัมมากร ในกลุ่มนี้สามารถแบ่งย่อยออกเป็น

- กลุ่มที่เคยแวะชมโครงการ จะเป็นกลุ่มที่บริษัทฯให้ความสำคัญเพราะถือว่ามีความต้องการซื้อบ้าน
จะมีการจัดเก็บข้อมูลลูกค้าเพื่อนำมาวิเคราะห์ความต้องการและนำเสนอสินค้าที่ตรงตามความต้องการของลูกค้า
บริษัทฯ จะสื่อสารข้อมูลให้ลูกค้าอย่างต่อเนื่องทั้งทางเอกสารและการติดต่อจากพนักงานขาย

-กลุ่มที่ยังไม่เคยแวะชมโครงการจะเป็นกลุ่มลูกค้าที่ต้องใช้กลยุทธ์การโฆษณาประชาสัมพันธ์เพื่อให้เข้าถึงลูกค้าและกระตุ้นให้เกิดความต้องการซื้อ
พร้อมทั้งเชิญชวนให้แวะเยี่ยมชมโครงการ

(ข) ภาวะการแข่งขัน

• สภาพการแข่งขันในอุตสาหกรรม
ในปัจจุบันมีโครงการจัดสรรเกิดขึ้นมากทำให้มีการแข่งขันสูงขึ้นลูกค้าสามารถเลือกสรรและเปรียบเทียบได้มากขึ้นทำให้ระยะเวลาการตัดสินใจของลูกค้ายาวขึ้น
ดังนั้นบริษัทฯ จึงพยายามติดต่อสื่อสารกับลูกค้าอย่างต่อเนื่อง

ทำเลที่มีจำนวนที่อยู่อาศัยใหม่มากที่สุด และมีการแข่งขันสูงแบ่งได้เป็น 5 บริเวณ ดังนี้

+-------------------------------+----------------+--------------------+
| ทำเล                          | จำนวนยูนิต       | มูลค่า (ล้านบาท)      |
+-------------------------------+----------------+--------------------+
| พุทธมณฑลสาย 4                  | 5,864          | 2,726              |
+-------------------------------+----------------+--------------------+
| รังสิต-นครนายก คลอง 1-7         | 3,636          | 6,205              |
+-------------------------------+----------------+--------------------+
| ยานนาวา-สีลม                   | 3,437          | 16,023             |
+-------------------------------+----------------+--------------------+
| สุขุมวิท-พระราม 4                | 2,045          | 16,240             |
+-------------------------------+----------------+--------------------+
| ลำลูกกา                        | 1,846          | 4,473              |
+-------------------------------+----------------+--------------------+

*ข้อมูลจาก เอเจนซี่ ฟอร์ เรียล เอสเตท แอฟแฟร์ส (มกราคม-กันยายน 2547)

จากตารางข้างต้นจะเห็นว่า ในทำเลรังสิต-นครนายก คลอง 1-7 รวมถึงลำลูกกา
มีการแข่งขันกันสูงมาก ซึ่งในบริเวณดังกล่าว มีโครงการสัมมากรรังสิตคลอง 2
และโครงการสัมมากรรังสิตคลอง 7 แต่ทั้งสองโครงการก็มีจุดเด่นที่สามารถแข่งขันได้คือ ทำเลที่ตั้ง
(สัมมากรรังสิต คลอง 2 ) และบรรยากาศในโครงการที่ร่มรื่นมีทะเลสาบขนาดใหญ่
(สัมมากรรังสิตคลอง 7)

ส่วนทำเลที่มีมูลค่าที่อยู่อาศัยใหม่มากที่สุด โดยเป็นที่อยู่อาศัยขนาดราคาปานกลางถึงราคาสูง 5
อันดับแรก ได้แก่

  --------------------------------- ---------------- ---------------------
  ทำเล                              จำนวนยูนิต         มูลค่า (ล้านบาท)

  สุขุมวิท-พระราม 4                    2,045            16,240

  ยานนาวา-สีลม                       3,437            16,023

  ปทุมวัน                             1,316            11,066

  ศรีนครินทร์-อุดมสุข                    1,409            10,041

  พระราม 5 -บางกรวย                 1,193            7,226
  --------------------------------- ---------------- ---------------------

*ข้อมูลจาก เอเจนซี่ ฟอร์ เรียล เอสเตท แอฟแฟร์ส (มกราคม-กันยายน 2547)

จากตารางข้างต้น พบว่าในทำเลที่มีโครงการที่อยู่อาศัยเปิดใหม่ ที่มีมูลค่าสูงสุด 3 อันดับแรก
จะเป็นกลุ่มคอนโดมิเนียมกลางเมือง ส่วนทำเลอันดับ 4 และ 5 (ศรีนครินทร์ - อุดมสุข
และพระราม 5 - บางกรวย) จะเป็นกลุ่มบ้านเดี่ยว และในทำเลพระราม 5 - บางกรวย
มีโครงการสัมมากรนครอินทร์ อยู่ด้วย ซึ่งโครงการนี้ของบริษัทฯจะมีจุดเด่นที่แบบบ้าน
มีความแตกต่างจากคู่แข่งในบริเวณเดียวกัน

• จำนวนคู่แข่งขัน สำหรับคู่แข่งหลัก ได้แก่ บมจ.แลนด์ แอนด์ เฮาส์, บมจ.พร็อพเพอร์ตี้เพอร์เฟ็ค
, บจ.เอเชี่ยน พร็อพเพอร์ตี้, บมจ.เอ็น ซี เฮาส์ซิ่ง และบจ. พฤกษาเรียล-เอสเตท

คู่แข่งขันที่สำคัญ คือ คู่แข่งที่มีโครงการตั้งอยู่ในทำเลเดียวกันกับโครงการของสัมมากร
มีระดับราคาขาย และกลุ่มเป้าหมายลูกค้าเดียวกัน (ผู้มีรายได้ระดับกลาง)

  ------------------- ------------------ ---------- --------------------------
  ที่ตั้ง                 ที่ตั้ง                ระดับราคา   ผู้ประกอบการ

  โรยัลปาร์ควิลล์         ถนนสุวินทวงศ์         2.2-5      บจ.ยิ่งรวยธานี

  ศุภาลัย แกรนด์เลค      ถนนสุวินทวงศ์         2.7-7      บมจ. ศุภาลัย

  บ้านบุรีรมย์ 2          ถนนรามอินทรา        2.4-2.8    บมจ. ลลิลพร็อพเพอร์ตี้

  ปาริชาติ              ถนนสุวินทวงศ์         3.1-6.9    บมจ. แลนด์ แอนด์ เฮ้าส์

  จันทร์บัวสวย           ถนนสุวินทวงศ์         3.98       บจ. แสงชัย

  คาซาลีน่า             ถนนนิมิตใหม่          2-3.2      บจ. วาสท์ลีย์ แลนด์

  เค.ซี.การ์เดนท์ โฮม    ถนนนิมิตใหม่          2-4.2      บมจ. เค.ซี. พร็อพเพอร์ตี้

  บ้านมัณฑนา รังสิต คลอง  ถนนรังสิต-นครนายก    5.7-6.5    บมจ. แลนด์ แอนด์ เฮ้าส์
  2                   (คลอง 2 )                     

  ภัสสร 4              ถนนรังสิต-นครนายก    3.7-7.2    บจ.พฤกษา เรียลเอสเตท
                      (คลอง 3 )                     

  บ้านสถาพร            ถนนรังสิต-นครนายก    3.4-8      บจ. เฉลิมนคร
                      (คลอง 3 )                     

  ชัยพฤกษ์              ถนนรังสิต-นครนายก    3.3-5.5    บมจ. แลนด์ แอนด์ เฮ้าส์
                      (คลอง 4 )                     

  ดิสคอพเวอรี่ เพลส      ถนนรังสิต-นครนายก    2.1-3.2    บมจ. ธารา พร็อพเพอร์ตี้
                      (คลอง 7 )                     

  พฤกษ์ลดา             ถนนรังสิต-นครนายก    2.8-5      บมจ. แลนด์ แอนด์ เฮ้าส์
                      (คลอง 7 )                     

  นันทวัน               ถนนนครอินทร์         7.4-9.4    บมจ. แลนด์ แอนด์ เฮ้าส์
  ปิ่นเกล้า-พระราม5                                    

  The City            ถนนนครอินทร์         5.2-8.5    บมจ. เอเชี่ยนพร็อพเพอร์ตี้
  ปิ่นเกล้า-พระราม 5                                   ดีเวลลอปเมนท์

  โนเบิล จีโอ           ถนนนครอินทร์         6-8.9      บมจ.โนเบิลดีเวลลอปเมนท์
  ปิ่นเกล้า-พระราม5                                    

  มัณฑนา               ถนนราชพฤกษ์         4.39-8.7   บมจ. แลนด์ แอนด์ เฮ้าส์
  พระราม5-รัตนาธเบศร์                                 

  เบญญาภา             ถนนราชพฤกษ์         4.7-9      บจ.เบญญาภา พร็อพเพอตี้
  ------------------- ------------------ ---------- --------------------------

ศักยภาพในการแข่งขันของบริษัท

• บริษัทฯ ได้รับการรับรองมาตรฐาน ISO 9001 : 2000
แสดงถึงศักยภาพในการดำเนินงานภายใน ซึ่งส่งผลต่อประสิทธิภาพในการแข่งขัน
และเป็นที่ยอมรับของผู้บริโภค

• บริษัทฯ มีการจัดการด้านการเงินที่เป็นระบบ มีภาระหนี้เงินกู้น้อย ทำให้ความเสี่ยงด้านการเงิน
มีน้อย

• บริษัทฯ มีผลการดำเนินงานที่ผ่านมาอยู่ในเกณฑ์ดี
มีกำไรสะสมอยู่มากทำให้มีศักยภาพการลงทุนที่สูงขึ้น
และสามารถให้ผลตอบแทนผู้ถือหุ้นอย่างสม่ำเสมอได้

• บริษัทฯ มีความแข็งแกร่งในตรา “สัมมากร” ทำให้ได้รับความเชื่อถือไว้วางใจจากลูกค้า

• บริษัทฯ เน้นการให้บริการหลังการขายอย่างต่อเนื่องทำให้ลูกค้าที่ซื้อแล้วเกิดความประทับใจ
มีการบอกต่อหรือแนะนำเพื่อน ญาติ พี่น้องมาซื้อ
นอกจากนี้ลูกค้าใหม่ที่เคยแวะเข้าไปในโครงการที่เสร็จสมบูรณ์แล้วของสัมมากร
ก็จะประทับใจในการดูแลสภาพสังคมและสิ่งแวดล้อมในโครงการ

• บริษัทฯ ได้มีการปรับปรุงพัฒนาจุดขายของโครงการให้สามารถแข่งขันได้ในสภาวะการปัจจุบัน

นอกจากนี้ ได้มีการปรับปรุงพัฒนาระบบฐานข้อมูลความต้องการของลูกค้าอย่างต่อเนื่อง
ทำให้สามารถพัฒนาสินค้าและบริการให้ตอบสนองความต้องการของลูกค้าได้

(3) การจัดหาผลิตภัณฑ์และบริการ

(ก) ลักษณะการจัดให้ได้มาซึ่งผลิตภัณฑ์

การผลิตและนโยบายการผลิต

• บริษัทฯ มีนโยบายผลิตที่อยู่อาศัยประเภทบ้านเดี่ยว ระดับราคาปานกลาง
เพื่อขายให้สอดคล้องกับความต้องการที่อยู่อาศัยของลูกค้า
นอกจากนี้บริษัทฯมีนโยบายในการควบคุมคุณภาพของผู้รับเหมาให้มีการก่อสร้างบ้านที่มีคุณภาพได้มาตรฐานตามที่กำหนด
เช่น มีการกำหนดมาตรฐานการก่อสร้างและวัสดุ ก่อสร้าง
มีหัวหน้างานประจำแต่ละโครงการเพื่อควบคุม และตรวจรับงานของผู้รับเหมา เป็นต้น

การจัดหาวัตถุดิบ

•
ในการจัดซื้อที่ดินนั้นบริษัทฯมีนโยบายจัดซื้อที่ดินโดยพิจารณาจากสภาพแวดล้อมและระบบสาธารณูปโภคขั้นพื้นฐาน
รวมทั้งเป็นแหล่งชุมชนที่สามารถเดินทางสะดวก ซึ่งมีศักยภาพในการที่จะนำมาพัฒนาในอนาคต
ซึ่งการจัดซื้อที่ดินดังกล่าวนั้นบริษัทฯอาจติดต่อซื้อผ่านนายหน้า หรือ
ติดต่อซื้อที่ดินโดยทีมงานของบริษัทฯ โดยตรง

สภาพปัญหาเกี่ยวกับวัตถุดิบ

• ส่วนวัสดุก่อสร้างนั้น
ส่วนใหญ่สามารถจัดหาได้ภายในประเทศและใช้วิธีเจรจาซื้อขายล่วงหน้าโดยการประมาณจำนวนที่ต้องการใช้แต่ละปี
เพื่อให้มั่นใจว่าจะสามารถจัดวัสดุเข้าในกระบวนการก่อสร้างได้อย่างต่อเนื่องและเสร็จทันเวลา
บริษัทฯ มีการตกลงซื้อขายวัตถุดิบจากผู้จำหน่ายจำนวนมาก ในที่นี้มีจำนวน 10 รายขึ้นไป
ทั้งนี้เพื่อขจัดปัญหาความเสี่ยงเรื่องการพึ่งพาผู้จัดจำหน่ายน้อยรายออกไป

(ข) ผลกระทบต่อสิ่งแวดล้อม

• ในการก่อสร้างที่อยู่อาศัยและการก่อสร้างสาธารณูปโภคต่างๆ ของโครงการอาจมีผลกระทบต่อ

สิ่งแวดล้อมที่สำคัญ ได้แก่ ระบบระบายน้ำของโครงการที่ระบายน้ำเสียจากครัวเรือน
เข้าสู่แหล่งน้ำสาธารณะหากระบบบำบัดไม่ดีพอก็อาจมีผลกระทบต่อสิ่งแวดล้อม สำหรับบริษัทฯ
ได้มีการจัดทำระบบกำจัดน้ำเสียที่ถูกต้องตามมาตรฐานและมีการตรวจสอบซ่อมบำรุงเครื่องจักรให้มีสภาพพร้อมใช้งานได้ดีอยู่เสมอ
ดังนั้นที่ผ่านมาบริษัทฯ ยังไม่มีปัญหาข้อพิพาท หรือถูกฟ้องเกี่ยวกับสิ่งแวดล้อม

(4) งานที่ยังไม่ได้ส่งมอบ

งานที่ยังไม่ได้ส่งมอบประกอบด้วยค่าก่อสร้างบ้านและค่าพัฒนาที่ดิน ณ วันที่ 31 ธันวาคม 2547
มีมูลค่า 471.73 ล้านบาท

มูลค่างานที่ยังไม่ได้ส่งมอบเปรียบเทียบ 3 ปี

หน่วย : ล้านบาท

+----------------------------------+-----------+-----------+-----------+
| ค่าก่อสร้างและพัฒนาที่ดิน               | 2547      | 2546      | 2545      |
+----------------------------------+-----------+-----------+-----------+
| โครงการบางกะปิ                    | 33.10     | 16.96     | 30.10     |
+----------------------------------+-----------+-----------+-----------+
| โครงการมีนบุรี                      | 39.13     | 44.97     | 54.05     |
+----------------------------------+-----------+-----------+-----------+
| โครงการนิมิตใหม่                    | 56.51     | 50.18     | 58.97     |
+----------------------------------+-----------+-----------+-----------+
| โครงการรังสิตคลอง2                 | 88.16     | 57.58     | 69.78     |
+----------------------------------+-----------+-----------+-----------+
| โครงการรังสิตคลอง7                 | 65.13     | 64.62     | 69.88     |
+----------------------------------+-----------+-----------+-----------+
| โครงการนครอินทร์                   | 189.7     | 29.14     | -         |
+----------------------------------+-----------+-----------+-----------+
| รวม                              | 471.73    | 263.45    | 282.78    |
+----------------------------------+-----------+-----------+-----------+